## ***Nkt.***

## ***27. A gyermekek, a tanulók kötelességei és jogai, a tankötelezettség***

**45. §**(1) Magyarországon - az e törvényben meghatározottak szerint - minden gyermek köteles az intézményes nevelés-oktatásban részt venni, tankötelezettségét teljesíteni.

(2)[**\***](https://net.jogtar.hu/jogszabaly?docid=a1100190.tv#lbj296id4156) A gyermek **abban az évben, amelynek augusztus 31. napjáig a hatodik életévét betölti, tankötelessé válik**. A tankötelezettség teljesítése a tanév első tanítási napján kezdődik. **A szülő kérelmére** a felmentést engedélyező szerv döntése alapján a gyermek **további egy nevelési évig óvodai nevelésben vehet részt**. **Szülői kérelem hiányában** a gyermek tankötelezettsége megkezdésének halasztását **a gyámhatóság is kezdeményezheti.** A szülő, a gyámhatóság a kérelmét legkésőbb az **iskolakezdés évének január 18-áig nyújthatja be a felmentést engedélyező szervhez**. Az eljárás ügyintézési határideje **ötven nap**. A szülő kérelme alátámasztására kérelméhez csatolhatja a gyermek fejlettségét alátámasztó óvodai dokumentumokat is. Ha az eljárásban szakértőt kell meghallgatni, akkor csak szakértői bizottság rendelhető ki. **Ha** **a szakértői bizottság a szülői kérelem benyújtására nyitva álló határidő előtt a gyermek további egy nevelési évig óvodai nevelésben történő részvételét javasolja, a szülői kérelem benyújtására nincs szükség**. Ha a gyermek az iskolába lépéshez szükséges fejlettséget korábban eléri, a **felmentést engedélyező szerv a szülő kérelmére engedélyezheti, hogy a gyermek hatéves kora előtt megkezdje tankötelezettségének teljesítését**. A bíróság eljárására alkalmazni kell a (6b)-(6f) bekezdésében foglaltakat.

(2a)[**\***](https://net.jogtar.hu/jogszabaly?docid=a1100190.tv#lbj297id4156) Ha a felmentést engedélyező szerv **azért engedélyezi a gyermek további egy nevelési évig óvodai nevelésben való részvételét**, vagy a szakértői bizottság azért javasolja a tankötelezettség megkezdése alóli felmentésre irányuló kérelem benyújtására nyitva álló határidő előtt a gyermek további egy nevelési évig óvodai nevelésben való részvételét, **mert a gyermek sajátos nevelési igényű, vagy beilleszkedési, tanulási, magatartási nehézséggel küzd,** akkor a gyermek számára **az óvoda** a szakértői bizottság által javasolt **fejlesztéseken túl**, a tankötelezettség teljesítésének megkezdéséhez szükséges értelmi, testi, lelki és szociális érettség elérésére irányuló, **az óvodai nevelés időkeretébe ágyazott célzott foglalkozásokat biztosít.**

(3)[**\***](https://net.jogtar.hu/jogszabaly?docid=a1100190.tv#lbj298id4156) A tankötelezettség annak a tanévnek a végéig tart, amelyben a tanuló a tizenhatodik életévét betölti. A sajátos nevelési igényű tanuló tankötelezettsége meghosszabbítható annak a tanítási évnek a végéig, amelyben a huszonharmadik életévét betölti. A tankötelezettség meghosszabbításáról a szakértői bizottság szakértői véleménye alapján az iskola igazgatója dönt.

(4)[**\***](https://net.jogtar.hu/jogszabaly?docid=a1100190.tv#lbj299id4156)

(5)[**\***](https://net.jogtar.hu/jogszabaly?docid=a1100190.tv#lbj300id4156) A **tankötelezettség iskolába járással teljesíthető**. Ha a tanuló egyéni adottsága, sajátos helyzete indokolja, és a tanuló fejlődése, tanulmányainak eredményes folytatása és befejezése szempontjából előnyös, a tankötelezettség teljesítése céljából határozott időre **egyéni munkarend kérelmezhető**. **A szülő, nagykorú tanuló esetén a tanuló a kérelmet a tanévet megelőző június 15-éig nyújthatja be a felmentést engedélyező szervhez**. Ezen időpontot követően csak abban az esetben nyújtható be kérelem, ha a tankötelezettség **iskolába járással történő teljesítését megakadályozó körülmény merül fel.** Jogszabályban meghatározott esetben az egyéni munkarendet biztosítani kell.

(5a)[**\***](https://net.jogtar.hu/jogszabaly?docid=a1100190.tv#lbj301id4156) A készségfejlesztő iskola a tanuló javára köteles felelősségbiztosítást kötni, amely kiterjed a tanulói balesetekre és a tanuló által okozott kárra. Az e bekezdésben meghatározottak fedezetét a fenntartó külön előirányzatban köteles biztosítani.

(6)[**\***](https://net.jogtar.hu/jogszabaly?docid=a1100190.tv#lbj302id4156) A felmentést engedélyező szerv dönt arról, hogy a tanuló a tankötelezettségének egyéni munkarend keretében tehet eleget. Az eljárás során a felmentést engedélyező szerv megkeresheti a gyámhatóságot, a gyermekjóléti szolgálatot, az iskolaigazgatót, gyermekvédelmi gondoskodásban részesülő tanuló esetén a gyermekvédelmi gyámot.

(6a)[**\***](https://net.jogtar.hu/jogszabaly?docid=a1100190.tv#lbj303id4156) Ha **az egyéni munkarendben tanuló neki felróható okból két alkalommal nem jelenik meg az osztályozó vizsgán, vagy két alkalommal nem teljesíti a tanulmányi követelményeket,** az iskola igazgatója értesíti a felmentést engedélyező szervet, és a tanuló **a következő félévtől csak iskolába járással teljesítheti a tankötelezettségét.**

(6b)[**\***](https://net.jogtar.hu/jogszabaly?docid=a1100190.tv#lbj304id4156) A (2) és (6) bekezdésben foglalt döntés ellen közigazgatási pert a döntés közlésétől számított tizenöt napon belül lehet megindítani. A felmentést engedélyező szerv döntését a bíróság nem változtathatja meg.

(6c)[**\***](https://net.jogtar.hu/jogszabaly?docid=a1100190.tv#lbj305id4156) A bíróság legkésőbb a keresetlevélnek a bírósághoz való érkezését követő nyolc napon belül intézkedik a tárgyalási határnapnak a keresetlevél bírósághoz való érkezésétől számított harminc napon belüli időpontra történő kitűzéséről, kivéve, ha egyik fél sem kérte tárgyalás tartását, és azt a bíróság sem tartja szükségesnek.

(6d)[**\***](https://net.jogtar.hu/jogszabaly?docid=a1100190.tv#lbj306id4156) A perben egyesbíró jár el első fokon. Ha az ügy különös bonyolultsága indokolja, az egyesbíró a perben a tárgyalás megkezdése előtt elrendelheti, hogy az ügyben három hivatásos bíróból álló tanács járjon el. A tanács elé utalt ügyben utóbb egyesbíró nem járhat el.

(6e)[**\***](https://net.jogtar.hu/jogszabaly?docid=a1100190.tv#lbj307id4156) A bíróság a keresetlevelet, a keresetlevél bírósághoz történő érkezésétől számított harminc napon belül bírálja el, a határozatát ugyanezen határidőn belül írásba foglalja és a felek részére kézbesíti.

(6f)[**\***](https://net.jogtar.hu/jogszabaly?docid=a1100190.tv#lbj308id4156) A perben nem lehet alkalmazni a polgári perrendtartásról szóló 2016. évi CXXX. törvény 148. §-a szerinti ítélkezési szünetre vonatkozó rendelkezéseket.

(7)[**\***](https://net.jogtar.hu/jogszabaly?docid=a1100190.tv#lbj309id4156) A tankötelezettség általános iskolában, középfokú iskolában, valamint fejlesztő nevelés-oktatásban teljesíthető.

(8)[**\***](https://net.jogtar.hu/jogszabaly?docid=a1100190.tv#lbj310id4156) A hivatal gondoskodik az óvodai nevelésben részvételre kötelezettek és a tankötelesek nyilvántartásáról, a nyilvántartásból adatot közöl a területileg illetékes kötelező felvételt biztosító óvodák, iskolák fenntartói számára. A felmentést engedélyező szerv hivatalból, valamint a hivatal jelzése alapján elrendeli és felügyeli az óvodába járási kötelezettség és a tankötelezettség teljesítését.

(9)[**\***](https://net.jogtar.hu/jogszabaly?docid=a1100190.tv#lbj311id4156)

(10)[**\***](https://net.jogtar.hu/jogszabaly?docid=a1100190.tv#lbj312id4156)

## *30****. Az óvodai felvétel, a tanulói jogviszony és a kollégiumi tagsági viszony keletkezése és megszűnése***

**49. §**(1)[**\***](https://net.jogtar.hu/jogszabaly?docid=a1100190.tv#lbj340id4156) Az óvodai felvétel, átvétel jelentkezés alapján történik. A gyermek az óvodával jogviszonyban áll.

(2)[**\***](https://net.jogtar.hu/jogszabaly?docid=a1100190.tv#lbj341id4156)

(3)[**\***](https://net.jogtar.hu/jogszabaly?docid=a1100190.tv#lbj342id4156) A települési önkormányzat közzéteszi az óvoda felvételi körzetét, valamint az óvoda nyitva tartásának rendjét. Az óvoda köteles felvenni, átvenni azt a gyermeket, aki életvitelszerűen az óvoda körzetében lakik (a továbbiakban: kötelező felvételt biztosító óvoda).

(3a)[**\***](https://net.jogtar.hu/jogszabaly?docid=a1100190.tv#lbj343id4156) Az óvodai jogviszony a beíratás napján jön létre. A gyermek az óvodai jogviszonyon alapuló jogait a beíratás napjától kezdve gyakorolhatja. Jogszabály, továbbá az óvoda házirendje egyes jogok gyakorlását az első nevelési év megkezdéséhez kötheti.

(3b)[**\***](https://net.jogtar.hu/jogszabaly?docid=a1100190.tv#lbj344id4156)

(4)[**\***](https://net.jogtar.hu/jogszabaly?docid=a1100190.tv#lbj345id4156)

**50. §**(1)[**\***](https://net.jogtar.hu/jogszabaly?docid=a1100190.tv#lbj346id4156) A tanuló - beleértve az egyéni munkarenddel rendelkezőt is - az iskolával tanulói jogviszonyban áll. A **tanulói jogviszony felvétel vagy átvétel útján keletkezik.** A felvétel és az átvétel jelentkezés alapján történik. A felvételről vagy átvételről az iskola igazgatója dönt. **A tanulói jogviszony a beíratás napján jön létre**. A tanuló a tanulói jogviszonyon alapuló jogait az előbbi időponttól kezdve gyakorolhatja. Jogszabály, továbbá az iskola házirendje egyes jogok gyakorlását az első tanév megkezdéséhez kötheti.

(2)[**\***](https://net.jogtar.hu/jogszabaly?docid=a1100190.tv#lbj347id4156) A középfokú iskola és a kollégium - jogszabályban meghatározott keretek között - állapíthatja meg a tanulói jogviszony, kollégiumi tagsági viszony létesítésének tanulmányi feltételeit (a továbbiakban: felvételi követelmények). A középfokú iskola és a kollégium a felvételi követelményeket a tanév rendjéről szóló rendelet által meghatározott időben a felvételi tájékoztatóban köteles nyilvánosságra hozni. A pályaalkalmassági követelményeket a felvételi tájékoztatóban nyilvánosságra kell hozni.

(3) **Nem szervezhető**

*a)***felvételi vizsgára előkészítő tanfolyam térítési díj ellenében**,

*b)***általános iskolában felvételi vizsga**.

(4) Középiskolában - külön jogszabály szerint szervezett - központi írásbeli felvételi vizsga szervezhető. Helyi felvételi vizsga csak központi írásbeli vizsga mellett, ahhoz kapcsolódva, és csak abban az esetben szervezhető, amennyiben a felvételi évét megelőző három év átlagában a jelentkezők száma több mint kétszeresen meghaladja a felvehető tanulók számát.

(5) **Sport- és művészeti emelt szintű oktatás esetében** az iskola pedagógiai programja szerint **alkalmassági vizsga szervezhető általános iskolában is**.

(6)[**\***](https://net.jogtar.hu/jogszabaly?docid=a1100190.tv#lbj348id4156) Az általános iskola köteles felvenni, átvenni azt a tanköteles tanulót, **aki életvitelszerűen az általános iskola körzetében lakik** (**a továbbiakban: kötelező felvételt biztosító iskola)**. Ha a településen több általános iskola működik, az egyes általános iskolai körzetet úgy kell meghatározni, hogy kialakíthatóvá váljon a hátrányos helyzetű gyermekek egyenletes aránya a nevelési-oktatási intézményekben.

(7)[**\***](https://net.jogtar.hu/jogszabaly?docid=a1100190.tv#lbj349id4156) Az iskolába a tanköteles tanulókat az első évfolyamra jogszabályban meghatározott időszakban kell beíratni. A beiratkozásra meghatározott időt a helyben szokásos módon közzé kell tenni.

(8)[**\***](https://net.jogtar.hu/jogszabaly?docid=a1100190.tv#lbj350id4156) **A területileg illetékes tankerületi központ meghatározza és közzéteszi az iskolák felvételi körzetét, továbbá a pedagógiai szakszolgálatot ellátó intézmény működési körzetét. A felvételi körzetek megállapításához** a területileg illetékes tankerületi központnak **be kell szereznie az érdekelt települési önkormányzatok véleményét**.

(9)[**\***](https://net.jogtar.hu/jogszabaly?docid=a1100190.tv#lbj351id4156) A sajátos nevelési igényű tanulók nevelés-oktatását több megyére, országrészre kiterjedően ellátó nevelési-oktatási intézmény működési, felvételi körzetének meghatározása előtt az intézmény székhelye szerint illetékes tankerületi központnak be kell szereznie az érdekelt tankerületi központok véleményét.

(10)[**\***](https://net.jogtar.hu/jogszabaly?docid=a1100190.tv#lbj352id4156) A nemzetiségek jogairól szóló törvény szerinti **nemzetiségi köznevelési intézmény vonatkozásában, a nemzetiséghez tartozó gyermekek óvodai nevelését, iskolai nevelés-oktatását ellátó nevelési-oktatási intézmény működési, felvételi körzetének meghatározása előtt be kell szerezni az érdekelt települési nemzetiségi vagy országos feladatot ellátó iskola esetén az országos nemzetiségi önkormányzat egyetértését**. Több településre kiterjedő működési, felvételi körzet esetén valamennyi érintett települési nemzetiségi önkormányzat egyetértését be kell szerezni, érintett települési nemzetiségi önkormányzat hiányában a területileg illetékes, érintett területi nemzetiségi önkormányzat véleményét kell kikérni.

(11) Az (6) bekezdésben foglaltakat a tagintézményként működő iskolák tekintetében is alkalmazni kell.

**51. §**(1)[**\***](https://net.jogtar.hu/jogszabaly?docid=a1100190.tv#lbj353id4156) **Ha az általános iskola a felvételi kötelezettsége teljesítése után további felvételi, átvételi kérelmeket is teljesíteni tud**, a további felvételi kérelmek teljesítésénél **előnyben kell részesíteni a hátrányos helyzetű gyermekeket, tanulókat.** A **további felvételi kérelmekről** az **intézmény pedagógiai programjában foglaltak szerint kell dönteni**.

(2) **A további felvételi lehetőségről szóló tájékoztatót a helyben szokásos módon - legalább tizenöt nappal a felvételi, átvételi kérelmek benyújtására rendelkezésre álló időszak első napja előtt - nyilvánosságra kell hozni.**

(3)[**\***](https://net.jogtar.hu/jogszabaly?docid=a1100190.tv#lbj354id4156) A többcélú köznevelési intézményben általános iskolai tanulmányaikat befejező tanulók a pedagógiai programban meghatározottak alapján folytatják tanulmányaikat a megfelelő iskolatípus szerinti nevelés-oktatásban.

(4) **Az iskolába felvett tanulók osztályba vagy csoportba való beosztásáról - a szakmai munkaközösség, annak hiányában a nevelőtestület véleményének kikérésével - az igazgató dönt.**

(5) A sajátos nevelési igényű és a beilleszkedési, tanulási, magatartási nehézséggel küzdő tanuló részére a felvételi vizsgán indokolt esetben biztosítani kell a hosszabb felkészülési időt, az írásbeli vagy szóbeli felmérésen biztosítani kell az iskolai tanulmányai során általa használt, megszokott eszközöket, a vizsga szervezésével alkalmazkodni kell az adottságaihoz.

(6) **A nemzetiséghez tartozó jelentkezőt azonos feltételek esetében előnyben kell részesíteni, a nemzetiségi nevelés-oktatást is folytató iskolába vagy osztályba fel vagy át kell venni.**

**52. §**(1) A tanuló az iskola útján vagy közvetlenül kérheti kollégiumi felvételét, valamint externátusi elhelyezését.

(2) Az önálló kollégiumba való felvételről a kollégium igazgatója, a nem önálló kollégiumba való felvételről pedig a kollégiumvezető egyetértésével az iskola igazgatója dönt. A kollégiumba felvett tanulók foglalkozásra történő beosztásáról a kollégium igazgatója vagy a kollégiumvezető dönt, a kollégiumi nevelőtestület véleményének kikérésével.

(3) A gyámhatóság kezdeményezésére a tanulót fel kell venni a kollégiumba. Fel kell venni a kollégiumba azt a nappali rendszerű iskolai oktatásban részt vevő tanulót, akinek gyermekotthoni elhelyezése nagykorúság miatt szűnt meg.

(4) A kollégiumi felvétel, externátusi elhelyezés a (3) bekezdésben meghatározott esetben a tanulói jogviszony fennállásáig, egyébként egy tanévre szól.

**53. §**(1) **Megszűnik az óvodai elhelyezés, ha**

*a)*a gyermeket másik óvoda átvette, az átvétel napján,

*b)*[***\****](https://net.jogtar.hu/jogszabaly?docid=a1100190.tv#lbj355id4156)a felmentést engedélyező szerv a szülő kérelmére engedélyt adott a gyermek óvodából történő kimaradására,

*c)***a gyermeket felvették az iskolába, a nevelési év utolsó napján,**

*d)*[***\****](https://net.jogtar.hu/jogszabaly?docid=a1100190.tv#lbj356id4156)az óvodába járási kötelezettségét külföldön teljesítő gyermek eléri a tanköteles kort.

(2)[**\***](https://net.jogtar.hu/jogszabaly?docid=a1100190.tv#lbj357id4156) **Megszűnik a tanulói jogviszony**

*a)*ha a tanulót **másik iskola átvette, az átvétel napján,**

*b)*az általános iskola **utolsó évfolyamának** elvégzéséről szóló **bizonyítvány kiállításának napján**,

*c)***gimnáziumi** tanulmányok esetén az **utolsó évfolyam elvégzését** követő **első érettségi vizsgaidőszak utolsó napján**,

*d)*szakgimnáziumi tanulmányok esetén

*da)*az utolsó évfolyam elvégzését követő első képesítő vizsgaidőszak utolsó napján,

*db)*ha a tanuló a szakképzésben nem kíván továbbtanulni, vagy a továbbtanuláshoz szükséges feltételek hiányában nem tanulhat tovább, a közismereti oktatás utolsó évfolyama elvégzését követő első érettségi vizsgaidőszak utolsó napján,

*dc)*ha az államilag elismert szakképesítést szerzett tanuló arról döntött, hogy továbbtanul az érettségi vizsgára felkészítő tizenkettedik és tizenharmadik évfolyamon, az utolsó évfolyam elvégzését követő első érettségi vizsgaidőszak utolsó napján,

*dd)*ha az államilag elismert szakképesítést szerzett tanuló arról döntött, hogy nem tanul tovább az érettségi vizsgára felkészítő tizenkettedik és tizenharmadik évfolyamon, az utolsó évfolyam elvégzését követő első képesítő vizsgaidőszak utolsó napján,

*e)*szakiskolában, ha

*ea)*a tanuló jelentkezik szakmai vizsgára, az utolsó évfolyam elvégzését követő első szakmai vizsgaidőszak utolsó napján,

*eb)*a tanuló nem jelentkezik szakmai vizsgára vagy képesítő vizsgára, az utolsó évfolyam elvégzését igazoló bizonyítvány kiállítása napján,

*ec)*a tanuló tanulmányainak folytatására egészségileg alkalmatlanná vált és az iskolában nem folyik másik megfelelő szakképzés, a tanuló nem kíván továbbtanulni, vagy a továbbtanuláshoz szükséges feltételek hiányában nem tanulhat tovább, az alkalmatlanságot megállapító dokumentumnak az iskola tudomására jutásától számított nyolcadik napon,

*ed)*a tanuló jelentkezik képesítő vizsgára, az utolsó évfolyam elvégzését követő első képesítő vizsgaidőszak utolsó napján,

*f)*készségfejlesztő iskolában

*fa)*az utolsó gyakorlati évfolyam elvégzését igazoló bizonyítvány kiállítása napján, ha a 13/B. § (4) bekezdésében foglaltak nem alkalmazhatóak,

*fb)*ha a tanuló tanulmányainak folytatására egészségileg alkalmatlanná vált és az iskolában nem folyik másik megfelelő képzés, a tanuló nem kíván továbbtanulni, vagy a továbbtanuláshoz szükséges feltételek hiányában nem tanulhat tovább, az alkalmatlanságot megállapító dokumentumnak az iskola tudomására jutásától számított nyolcadik napon,

*g)***az alapfokú művészeti iskolában**

*ga)*ha kiskorú tanuló esetén a szülő vagy a nagykorú tanuló **írásban bejelenti, hogy nem folytatja tanulmányait az iskolában**, **a bejelentésben megjelölt napon**, továbbá

*gb)*ha a tanuló **nem tesz művészeti alapvizsgát, az utolsó alapfokú évfolyam utolsó napján**, valamint

*gc)*az **utolsó továbbképző évfolyam záróvizsga letételének napján**, illetve ha a tanuló **nem tesz záróvizsgát, akkor az utolsó évfolyam elvégzését** **tanúsító bizonyítvány kiállításának napján**,

*h)*a **tankötelezettség megszűnése után** - ha a szülő a tanuló egyetértésével, nagykorú tanuló esetén a tanuló **írásban bejelenti, hogy nem folytatja tanulmányait az iskolában** -, a **bejelentés tudomásulvételének napján,**

*i)*ha a tanuló tanulói jogviszonyát - a tanköteles tanuló kivételével - **fizetési hátralék miatt az igazgató a szülő, nagykorú tanuló esetén a tanuló eredménytelen felszólítása és a tanuló szociális helyzetének vizsgálata után megszünteti, a megszüntetés tárgyában hozott döntés véglegessé válásának napján.**

(3)[**\***](https://net.jogtar.hu/jogszabaly?docid=a1100190.tv#lbj358id4156)**A (2) bekezdés *i)*pontjában foglalt rendelkezés nem alkalmazható, ha a tanuló hátrányos helyzetű.**

(4) Megszűnik a tanuló tanulói jogviszonya - a tanköteles tanuló kivételével - ha az iskola kötelező foglalkozásairól **a jogszabályban meghatározott időnél igazolatlanul többet mulasztott**.

(5)[**\***](https://net.jogtar.hu/jogszabaly?docid=a1100190.tv#lbj359id4156) Megszűnik a tanulói jogviszony a **kizárás az iskolából fegyelmi határozat véglegessé válásának napján**.

(6) Az iskola **a tanítási év utolsó napján egyoldalú nyilatkozattal** is megszüntetheti annak a tanulónak a tanulói jogviszonyát, **aki nem tanköteles, ha ugyanannak az évfolyamnak a tanulmányi követelményeit második alkalommal nem teljesítette.** Az iskolai tanítási év utolsó napján megszüntethető egyoldalú nyilatkozattal annak a tanulónak a tanulói jogviszonya is, aki a nappali rendszerű iskolai oktatásban nem vehet részt, feltéve, hogy az iskolában nincs felnőttoktatás, vagy a tanuló abban nem kíván részt venni.

(7)[**\***](https://net.jogtar.hu/jogszabaly?docid=a1100190.tv#lbj360id4156) Ha a többcélú köznevelési intézmény több iskolatípus feladatait is ellátja, a tankötelezettség ideje alatt a tanulói jogviszony nem szüntethető meg, amíg a tanulmányok folytatására bármelyik iskolai feladatot ellátó intézményegységben lehetőség van.

(8) A tanuló kollégiumi tagsága megszűnik

*a)*az 52. § (4) bekezdésben meghatározott esetben a tanulói jogviszony megszűnésével, egyébként a tanév végén,

*b)*[***\****](https://net.jogtar.hu/jogszabaly?docid=a1100190.tv#lbj361id4156)a kollégiumból kizáró fegyelmi határozat véglegessé válásával,

*c)*[***\****](https://net.jogtar.hu/jogszabaly?docid=a1100190.tv#lbj362id4156)ha a tanuló kollégiumi tagságát fizetési hátralék miatt az igazgató - a szülő, nagykorú tanuló esetében a tanuló eredménytelen felszólítása és a tanuló szociális helyzetének vizsgálata után - megszünteti, a megszűnés tárgyában hozott döntés véglegessé válásának napján,

*d)*ha a tanuló, kiskorú tanuló esetén a szülő a tanuló kollégiumi tagságáról írásban lemond, a nyilatkozatban megjelölt napon,

*e)*ha a tanulót másik kollégium átvette, az átvétel napján.

(9) A (8) bekezdés *b)-c)*pontjában foglaltakat nem lehet alkalmazni abban az esetben, ha a kollégiumi tagsági viszony fennállása nélkül a tanuló nem tudja teljesíteni tankötelezettségét. Abban az esetben, ha a tanuló felvételére a gyámhatóság intézkedése alapján került sor, a (8) bekezdés *c)*pontjában meghatározottak nem, a *d)*pontjában meghatározottak pedig a gyámhatóság egyetértésével alkalmazhatók. A *c)*pontban foglaltak a hátrányos helyzetű tanulók tekintetében nem alkalmazhatók.

(10) Megszűnik az óvodai elhelyezés, a tanulói jogviszony, a kollégiumi tagsági viszony, ha a nevelési-oktatási intézmény jogutód nélkül megszűnik.

(11)[**\***](https://net.jogtar.hu/jogszabaly?docid=a1100190.tv#lbj363id4156) **A bejelentés tudomásulvételének napján** megszűnik **annak a nem magyar állampolgárságú** gyermeknek, **tanulónak** a magyarországi nevelési-oktatási intézménnyel létesített óvodai, tanulói, kollégiumi tagsági jogviszonya, **aki külföldre vagy saját országába távozik**.

### 20/2012. (VIII. 31.) EMMI rendelet

### 10. **A tankötelezettség megállapítása**

**21. §**[**\***](https://net.jogtar.hu/jogszabaly?docid=a1200020.emm#lbj86idb287)A tankötelezettség megkezdésének feltétele, hogy a gyermek értelmi, lelki, szociális és testi fejlettségének állapota elérje az iskolába lépéshez szükséges szintet.

### 11**. A tankötelezettség teljesítésének megkezdése, az általános iskolai, alapfokú művészeti iskolai felvétel, a tanulói jogviszony keletkezése**

**22. §**(1)[**\***](https://net.jogtar.hu/jogszabaly?docid=a1200020.emm#lbj87idb287) A (2) bekezdésben foglaltak figyelembevételével az iskolai beiratkozás idejéről, az erről való döntés és a jogorvoslat benyújtásának határidejéről a fenntartó közleményt vagy hirdetményt köteles közzétenni a helyben szokásos módon, a beiratkozás első határnapját megelőzően legalább harminc nappal, amelyet megküld az illetékességi területén működő települési önkormányzatok részére.

(2)[**\***](https://net.jogtar.hu/jogszabaly?docid=a1200020.emm#lbj88idb287) Az adott évben **tanköteles korba lépő gyermeket** a szülő április 1-je és április 30-a között - a tanév rendjéről szóló miniszteri rendeletben[**\***](https://net.jogtar.hu/jogszabaly?docid=a1200020.emm#lbj89idb287) meghatározott, a fenntartó által közleményben vagy hirdetményben közzétett időpontban - **köteles beíratni a lakóhelye szerint illetékes vagy a választott iskola első évfolyamára**. **Amennyiben a választott iskola igazgatója a gyermek felvételét elutasító döntést hoz, a szülő a gyermekét a döntés véglegessé válását követő öt napon belül köteles beíratni a kötelező felvételt biztosító iskola első évfolyamára.**

(3)[**\***](https://net.jogtar.hu/jogszabaly?docid=a1200020.emm#lbj90idb287) Az adott évben tanköteles korba lépő **sajátos nevelési igényű gyermeket** a szülő **a szakértői bizottság véleményében vagy a tankerületi központ végleges határozatában megjelölt időpontig köteles beíratni a kijelölt iskolába**.

(4)[**\***](https://net.jogtar.hu/jogszabaly?docid=a1200020.emm#lbj91idb287) Az általános iskola első évfolyamára történő beiratkozáskor **be kell mutatni a gyermek nevére kiállított személyazonosságot igazoló hatósági igazolványokat.**

(5) A felvételi eljárásban az Nkt. 50. § (3) bekezdés *b)*pontjában szabályozott felvételi vizsgának számít - a szervezés formájától és elnevezésétől függetlenül - a jelentkező minden olyan beszámoltatása, megmérettetése, mérése, értékelése, amelynek célja a tárgyi tudás, a tudásszint, készség megismerése.

(6)[**\***](https://net.jogtar.hu/jogszabaly?docid=a1200020.emm#lbj92idb287)

(7)[**\***](https://net.jogtar.hu/jogszabaly?docid=a1200020.emm#lbj93idb287) Az Nkt. 50. § (6) bekezdése alkalmazásában **életvitelszerű ott lakásnak minősül**, ha a tanuló a kötelező felvételt biztosító iskola körzetében található ingatlant otthonául használja, és az ilyen ingatlan a polgárok személyi adatainak és lakcímének nyilvántartásában a tanuló **lakóhelyeként vagy tartózkodási helyeként** az iskolai beiratkozás első határnapját megelőző **három hónapnál régebb óta szerepel**. **Ha ez nem teljesül, vagy ha bármely körülmény alapján arra lehet következtetni,** hogy a tanuló a nyilvántartásban szereplő lakóhelyén vagy tartózkodási helyén **nem életvitelszerűen lakik**, akkor az iskola igazgatója jogosult felszólítani az iskolába jelentkező tanuló szülőjét, hogy **az életvitelszerű körzetben lakás tényét akként igazolja, hogy a felszólítás kézhezvételétől számított 15 napon belül bemutatja a területileg illetékes védőnőtől származó, a védőnői ellátás igénybevételét igazoló nyilatkozatot.**

(8)[**\***](https://net.jogtar.hu/jogszabaly?docid=a1200020.emm#lbj94idb287) Ha az iskola igazgatója felszólítása ellenére a szülő **a védőnői nyilatkozatot nem mutatja be**, akkor **az iskola igazgatója, illetve az általa vagy a fenntartó által szervezett bizottság jogosult az életvitelszerűen körzetben lakást családlátogatás kezdeményezésével ellenőrizni**. Ha az iskola igazgatója az általa, illetve a fenntartó által szervezett bizottság által javasolt legalább két időpont közül a tanuló szülője vagy törvényes képviselője egy alkalommal sem teszi lehetővé a családlátogatást, akkor vélelmezni kell, hogy a tanuló nem életvitelszerűen lakik a kötelező felvételt biztosító iskola körzetében, és ennek alapján az iskolai felvétel megtagadható.

**23. §**(1) Az **alapfokú művészeti iskolába külön jelentkezési lap benyújtásával kell jelentkezni**. A felvételi eljárás rendjét az iskola igazgatója határozza meg. **A beiratkozás időpontját** a beiratkozás első határnapját megelőzően **legalább harminc nappal korábban** - a helyben szokásos módon - **nyilvánosságra kell hozni**.

(2) Az alapfokú művészeti iskolában, ha az igazgató másképp nem rendelkezett, **a jelentkező képességeit az iskola** - adott művészeti ágnak megfelelő végzettségű és szakképzettségű - **pedagógusaiból álló bizottság méri fel.** A bizottság a jelentkezők képességeinek felmérése után javaslatot készít az igazgatónak a kérelem elbírálására, továbbá arra vonatkozóan, hogy melyik évfolyamra és tanszakra vegyék fel a jelentkezőt. Ha a tanuló az alapfokú művészeti iskola magasabb évfolyamára kéri felvételét, a jelentkezési lapján ezt fel kell tüntetnie. Kérelméről a bizottság különbözeti vizsga alapján dönt, az alapfokú művészetoktatás követelményeinek és tantervi programjának az adott évfolyamra meghatározott rendelkezései alapján.

(3)[**\***](https://net.jogtar.hu/jogszabaly?docid=a1200020.emm#lbj95idb287) **Az iskola igazgatója a felvételi eljárásban a felvételről, átvételről** **tanulói jogviszonyt létesítő vagy a kérelmet elutasító döntést hoz**. A kérelemnek helyt adó döntést az iskola igazgatója **írásban közli a tanulóval**, kiskorú tanuló esetén a szülővel, továbbá **átvétel esetén a döntésről értesíti az előző iskola igazgatóját.** Az iskola igazgatója tanuló felvételének, átvételének **megtagadásáról határozat formájában dönt.** Az iskola igazgatója a felvételi, átvételi kérelem benyújtásával kapcsolatos ügyintézés, határidő-számítás, mulasztás elbírása során a köznevelés rendszerében hozott döntésekkel kapcsolatos szabályok alapján jár el.

(4)[**\***](https://net.jogtar.hu/jogszabaly?docid=a1200020.emm#lbj96idb287) A kötelező felvételt biztosító **iskola igazgatója** a hivataltól kapott nyilvántartás, a kijelölt iskola a megküldött szakértői vélemény vagy a tankerületi központ határozata alapján **értesíti** a hivatalt, **ha a gyermeket az iskolába nem íratták be.**

(5)[**\***](https://net.jogtar.hu/jogszabaly?docid=a1200020.emm#lbj97idb287) Az iskola igazgatója értesíti a hivatalt és a kötelező felvételt biztosító iskola igazgatóját, ha olyan tanköteles tanulót vett fel vagy át, akinek lakóhelye, ennek hiányában tartózkodási helye nem a nevelési-oktatási intézmény körzetében van.

(6) A tanuló átvételére - a (7) bekezdésben meghatározott kivétellel - a tanítási év során bármikor lehetőség van. Az átvételi kérelemhez a 22. § (4) bekezdésében felsorolt iratokat kell mellékelni.

(7) Ha az általános iskolai tanuló úgy kíván iskolát váltani, hogy az az iskolatípus változtatásával is jár, az átvételre a felvételre megállapított eljárás szerint kerülhet sor.

(8)[**\***](https://net.jogtar.hu/jogszabaly?docid=a1200020.emm#lbj98idb287) **Az iskolába felvett gyermeket, tanulót - beleértve az egyéni munkarenddel rendelkezőt is - az iskola tartja nyilván**. Az iskola a vele tanulói jogviszonyban álló és a 49. § (1)-(3) bekezdése szerint benyújtott kérelem alapján vendégtanulói jogviszony létesítésére engedélyt kapott tanulókról külön nyilvántartást vezet. **Ha a tanköteles tanuló iskolát változtat**, akkor a tanuló további nyilvántartása az átadó iskola értesítése alapján az átvevő iskola feladata, és a tanuló adatait az átadó iskola a hivatal egyidejű értesítése mellett tizenöt napon belül törli nyilvántartásából. **Az iskola nyilvántartásában marad az a tanköteles tanuló, aki iskolai tanulmányait külföldön folytatja.**

(9)[**\***](https://net.jogtar.hu/jogszabaly?docid=a1200020.emm#lbj99idb287) Ha a tanköteles tanuló **az általános iskola utolsó évfolyamának elvégzése után a középfokú iskolai felvételi eljárásban nem vett részt**, vagy nem nyert felvételt középfokú iskolába, az általános iskola igazgatója értesíti a hivatalt. A hivatal kijelöli azt a középfokú iskolát, amely a tanuló felvételét nem tagadhatja meg.

(10) Ha a tanulót rendkívüli felvételi eljárás keretében vették fel az iskolába, a beiratkozásának időpontját az iskola igazgatója állapítja meg.

### **12. A kötelező felvételt biztosító iskola kijelölésével kapcsolatos szabályok**

**24. §**(1)[**\***](https://net.jogtar.hu/jogszabaly?docid=a1200020.emm#lbj100idb287) A felvételi körzetek megállapításához az illetékes tankerületi központ minden év október 15. napjáig beszerzi az illetékességi területén található települési önkormányzatok véleményét, amely tartalmazza a település jegyzőjének nyilvántartásában szereplő, a településen lakóhellyel, ennek hiányában tartózkodási hellyel rendelkező hátrányos helyzetű, általános iskolába járó gyermekek létszámát intézményi és tagintézményi bontásban. Az illetékes tankerületi központ december 1-jéig tájékoztatja a települési önkormányzatokat, az illetékességi területén működő általános iskolákat, valamint az Nkt. 50. § (10) bekezdése szerinti esetben a nemzetiségi önkormányzatot a kijelölt körzetek tervezetéről.

(1a)[**\***](https://net.jogtar.hu/jogszabaly?docid=a1200020.emm#lbj101idb287) A települési önkormányzat a véleményéről, az Nkt. 50. § (10) bekezdése szerinti esetben a nemzetiségi önkormányzat az egyetértéséről vagy körzethatár módosítását kezdeményező javaslatáról február 15. napjáig tájékoztatja az illetékes tankerületi központot.

(1b)[**\***](https://net.jogtar.hu/jogszabaly?docid=a1200020.emm#lbj102idb287) Az illetékes tankerületi központ az (1a) bekezdés szerinti vélemény és egyetértés figyelembevételével kijelölt körzetekről február utolsó napjáig tájékoztatja a települési önkormányzatokat, az illetékességi területén működő általános iskolákat, valamint az Nkt. 50. § (10) bekezdése szerinti esetben a nemzetiségi önkormányzatot. Egyetértés hiányában vagy körzethatár-módosítást kezdeményező javaslattétel esetén a tankerületi központ az egyeztetést követően jelöli ki a felvételi körzeteket február utolsó napjáig.

(2)[**\***](https://net.jogtar.hu/jogszabaly?docid=a1200020.emm#lbj103idb287) Ha a településen, kerületben több általános iskola vagy tagintézmény, feladatellátási hely működik, a hátrányos helyzetű tanulóknak az egyes felvételi körzetekben kiszámított aránya legfeljebb tizenöt százalékponttal lehet magasabb, mint az általános iskolába járó hátrányos helyzetű gyermekeknek a település, kerület egészére kiszámított aránya. A hátrányos helyzetű gyermekeknek a településen belüli arányát oly módon kell meghatározni, hogy az adott településen lakóhellyel, ennek hiányában tartózkodási hellyel rendelkező összes általános iskolába járó hátrányos helyzetű gyermekek létszámát el kell osztani a településen lakóhellyel, ennek hiányában tartózkodási hellyel rendelkező összes általános iskolába járó gyermek létszámával. A hátrányos helyzetű tanulók felvételi körzeten belüli arányának meghatározásához az egyes felvételi körzetekben lakóhellyel, ennek hiányában tartózkodási hellyel rendelkező összes hátrányos helyzetű tanulónak a létszámát el kell osztani a felvételi körzetben lakóhellyel, ennek hiányában tartózkodási hellyel rendelkező összes tanuló létszámával (a továbbiakban: hátrányos helyzetű tanulók körzeti aránya). Ha a településen több általános iskola vagy tagintézmény, feladatellátási hely működik, nem lehet a település egészét egyetlen körzetként kijelölni.

(3)[**\***](https://net.jogtar.hu/jogszabaly?docid=a1200020.emm#lbj104idb287) Nem jelölhető ki kötelező felvételt biztosító iskolának az az általános iskola, amely körzetének kialakításánál a hátrányos helyzetű gyermekek körzeti aránya túllépésére vonatkozó rendelkezés nem tartható meg, feltéve hogy a hátrányos helyzetű tanulók körzeti aránya elérné az ötven százalékot, és egyébként a település többi iskolája elégséges férőhellyel rendelkezik a település összes tanköteles tanulójának felvételéhez. Az elégséges férőhelyek meglétét az iskola alapító okiratában, szakmai alapdokumentumában meghatározott maximális tanulói létszám alapján kell megállapítani.

(4)[**\***](https://net.jogtar.hu/jogszabaly?docid=a1200020.emm#lbj105idb287) A nemzetiséghez tartozó jelentkezőt - ha a felvételi követelményeknek megfelel - a nemzetiség nyelvén vagy a nemzetiség nyelvén és magyarul tanító iskolába, tagozatra, osztályba, csoportba fel vagy át kell venni.

(5)[**\***](https://net.jogtar.hu/jogszabaly?docid=a1200020.emm#lbj106idb287) **Ha az általános iskola a felvételi kötelezettsége teljesítése után további felvételi, átvételi kérelmeket is teljesíteni tud,** köteles **először a hátrányos helyzetű tanulók** kérelmét teljesíteni a (2) bekezdésben foglalt arányok figyelembevételével. A **további felvételi lehetőségről** szóló tájékoztatót a helyben szokásos módon - **legalább tizenöt nappal a felvételi**, átvételi kérelmek benyújtására rendelkezésre álló időszak első napja előtt - **nyilvánosságra kell hozni**. A **hátrányos helyzetű tanulók közül** **előnyben kell részesíteni azokat**, akiknek a lakóhelye, ennek hiányában tartózkodási helye azon a **településen vagy kerületben van**, ahol az iskola székhelye vagy telephelye, feladatellátási helye található. A hátrányos helyzetű tanulók felvétele után a további felvételi kérelmek elbírálásánál **előnyben kell részesíteni azokat a jelentkezőket**, **akiknek a lakóhelye, ennek hiányában tartózkodási helye azon a településen található**, ahol az iskola székhelye vagy telephelye, feladatellátási helye található.

(6)[**\***](https://net.jogtar.hu/jogszabaly?docid=a1200020.emm#lbj107idb287) Ha az általános iskola - a megadott sorrend szerint - **az összes felvételi kérelmet helyhiány miatt nem tudja teljesíteni**, **az érintett csoportba tartozók között sorsolás útján dönt.** A sorsolásra a felvételi, átvételi kérelmet benyújtókat meg kell hívni. A sorsolás lebonyolításának részletes szabályait a **házirendben kell meghatározni**. A hátrányos helyzetű és a sajátos nevelési igényű tanulók felvételi, átvételi kérelmének teljesítése után sorsolás nélkül is felvehető az a tanuló, akinek ezt különleges helyzete indokolja.

(7) **Különleges helyzetnek minősül, ha a tanuló**

*a)*szülője, testvére **tartósan beteg** vagy fogyatékkal élő, vagy

*b****)*testvére** az adott intézmény tanulója, vagy

*c****)*munkáltatói igazolás** alapján szülőjének munkahelye az iskola körzetében található, vagy

*d)*az **iskola a lakóhelyétől**, ennek hiányában tartózkodási helyétől egy kilométeren belül található.

**25. §**A 24. § (2)-(4) bekezdésében foglaltakat a településen lévő valamennyi általános iskolai feladatellátási hely tekintetében alkalmazni kell akkor is, ha az iskola székhelye nem a településen található.

20/2012. (VIII. 31.) EMMI rendelet

**189. §**[**\***](https://net.jogtar.hu/jogszabaly?docid=a1200020.emm#lbj640id972f)Sajátos nevelési igényű, illetve beilleszkedési, tanulási, magatartási nehézséggel küzdő gyermek, tanuló esetében **a szakértői bizottság szakértői véleményét a tankötelezettség megkezdésekor** az óvoda az iskola számára, intézményváltáskor a gyermek, tanuló előző óvodája, iskolája az új óvoda, iskola számára megküldi.

20/2021. (VI. 8.) EMMI rendelet

a 2021/2022. tanév rendjéről

**7. §**Az Nkt. 50. § (7) bekezdése alapján az iskola első évfolyamára a tanköteles tanulókat **2022. április 21-22-én kell beíratni**.